In nomine sancte et individue Trinitatis et Domini nostri Jhesu Christi. Ego Albericus de Porlineis, qualiscumque miles in seculo, habitum monachicum apud sanctum Marcellum accipiens, hoc remedium anime mee et celestis glorie dignitatem tradidi ecclesie predicti martiris, laudante et cooperante filio meo Milone, duos mansos in villa que dicitur Silviniacum et tres jornales terre ad unum mansum pertinentes, et VIIIIvem ad alium, simulque unum pratum in ganaschia, et illis qui in predictis mansis habitabunt cursum in silva, ad omnia sibi necessaria, et pastum ad porcos eorum, insuper ad LXta porcos beati Marcelli. Tradidi quoque eidem ecclesie unum servum et unam ancillam, et totum alodium quod habebam in finibus ville que dicitur Oratorium. Hoc idem donum pariter laudaverunt duo filii mei, Stephanus et Siguinus. S. Bertranni, militis, de Oratorio. S. Gisleberti, militis. S. Petri, prepositi, et Constantii de Oratorio. S. Letbaldi, militis, de Castanedo. S. Tedberti de Silviniaco. Mill. XCIII. Indictione Ia. Concurrente V. Epacta I. Regnante Heinrico rege Alamannorum.